Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: formájában nyújtott hiteleket kell kimutatni. Azon lakáscélú jelzáloghitelek állományát tartalmazza, amelyek kamattámogatása jelenleg a 12/2001. (I. 31.) Korm. rendelet
Paragraph Index: 619

81. Befizetett adó (év közben adóelõleg) év végén adófizetési kötelezettség Év közben e soron a havi eredménykimutatásban a ténylegesen befizetett társasági adóelõleg összegét kell szerepeltetni (függetlenül attól, hogy a hitelintézet a fizetett adóelõleget könyveiben hol tartja nyilván). Amennyiben a fizetett adóelõleg meghaladja az adófizetési kötelezettséget, az adóhatósággal szembeni követelés összegét (az adótöbbletet) az I. C. Tájékoztató adatok között külön (az 1.C 73.2 sorban) fel kell tüntetni. Az év végére vonatkozó elõzetes, még nem auditált jelentésekben azt az adófizetési kötelezettséget kell beírni, amelynek — az elõzetes számítások szerint — az éves beszámolóban szerepelnie kell. Az év végi végleges jelentésben szereplõ adat megegyezik az éves beszámolóban lévõ adófizetési kötelezettség összegével.

Source: https://magyarkozlony.hu/hivatalos-lapok/8a0bfd17b17f3ed02d63326465fd113dfdf9c0d7/dokumentumok/9c1a95970f46156eb72fa2050d31b5f9e3556fe5/letoltes